סערה עוברת לאחרונה על המועצה האזורית נווסטוק שבמחוז אסקס במזרח בריטניה. תושבי האזור הכפרי נתקפו בתדהמה נוכח החלטת מועצת העיר להותיר את הבורות בכבישים שנפערו כתוצאה מגשמי הזלעפות הפוקדים את האזור, מבלי לתקנם. טענת המועצה: "הימצאות הבורות גורמת לנהגים להפחית את המהירות ומשרה עליהם שלווה. זהו מנגנון טבעי להרגיע את הממהרים, ותיקון החורים הוא אף הוצאה כספית מיותרת. בעתיד, נשקול את שוב את המצב".
תושבי נווסטוק לא נשארו אדישים מול בורות המועצה, והחליטו לפעול יחד עם ארגון 'Potholes' לשינוי משמעותי במצב הקיים. מנתונים שנאספו בארגון, עולה כי כ-30 מיליון נהגים בבריטניה משלמים מידי יום כמיליון פאונד על תיקון ריכבם, כתוצאה מנזקי בורות בכבישים. תיקון ממוצע לכל מכונית נאמד בכ-240 ליש"ט, והעלויות רק ממשיכות לטפס. ראש הארגון דנקן מקקלור הגיב בחומרה: "הדרך שבה הם מתייחסים לגורם הבטיחותי כבטל וחסר טעם, מראה עד כמה מעניינת אותם טובתם האישית על פני שלום הציבור".